### Resumé

Forslag fra Noah Laursen, V, om forbedring af parkeringsvilkårene for beboere og medarbejdere i Vejle midtby.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelse af [adresse] fra Noah Laursen, V, lyder således:

Kære Hans Friis og Beth Skov,

Jeg ønsker at nedenstående initiativsag bliver inkluderet til behandling på et kommende møde i Teknisk Udvalg

Initiativsag: Forbedring af parkeringsvilkårene for beboere og medarbejdere i Vejle midtby.

Vejle midtby oplever i stigende grad udfordringer med parkering, særligt i visse boligområder. Selvom der er tilstrækkelig parkeringskapacitet i gadeplan, bliver mange pladser optaget af butiksmedarbejdere, handlende og langtidsparkerede, hvilket begrænser adgangen for de lokale beboere, som pladserne først og fremmest bør være forbeholdt.

Jeg foreslår dermed:

At forvaltningen udarbejder løsningsforslag for, hvordan flere zoner for beboerparkering kan indtænkes og implementeres i midtbyen.

At forvaltningen udarbejder en analyse, der klarlægger de nuværende parkeringsforhold samt forslag til, hvordan disse forhold kan forbedres for medarbejdere i det lokale handelsliv i midtbyen.

Venlig hilsen

**Noah Laursen**

Medlem af [adresse] (V)

Vejle Kommune  [·](https://www.google.com/maps/search/Vejle%2BKommune%2B%C2%B7%2BSkolegade%2B1%2B%C2%B7%2B7100%2BVejle?entry=gmail&source=g "https://www.google.com/maps/search/Vejle+Kommune+%C2%B7+Skolegade+1+%C2%B7+7100+Vejle?entry=gmail&source=g")  [Skolegade 1](https://www.google.com/maps/search/Vejle%2BKommune%2B%C2%B7%2BSkolegade%2B1%2B%C2%B7%2B7100%2BVejle?entry=gmail&source=g "https://www.google.com/maps/search/Vejle+Kommune+%C2%B7+Skolegade+1+%C2%B7+7100+Vejle?entry=gmail&source=g")  [·](https://www.google.com/maps/search/Vejle%2BKommune%2B%C2%B7%2BSkolegade%2B1%2B%C2%B7%2B7100%2BVejle?entry=gmail&source=g "https://www.google.com/maps/search/Vejle+Kommune+%C2%B7+Skolegade+1+%C2%B7+7100+Vejle?entry=gmail&source=g")  [7100 Vejle](https://www.google.com/maps/search/Vejle%2BKommune%2B%C2%B7%2BSkolegade%2B1%2B%C2%B7%2B7100%2BVejle?entry=gmail&source=g "https://www.google.com/maps/search/Vejle+Kommune+%C2%B7+Skolegade+1+%C2%B7+7100+Vejle?entry=gmail&source=g")

Tlf. [telefonnummer]  ·  E-mail: [e-mail]  ·  [www.vejle.dk](http://www.vejle.dk/ "http://www.vejle.dk/")

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Udvalget behandlede forslaget.

Forvaltningen indarbejder forslagene i en kommende parkeringsstrategi.